

Jelentkezés EU választási megfigyelőnek

(Mali 2018)

Az Európai Bizottság közzétette felhívását a Maliban **2018. július 29-én megrendezésre kerülő elnökválasztásokat** megfigyelő EU misszióban való részvételre (dokumentum mellékelve).Az Európai Bizottság 20 hosszú távú és 30 rövid távú megfigyelő kiküldését tervezi és **tagállamonként** az alábbi létszámú megfigyelői kontingens jelölését kéri:

* **3 hosszú távú** megfigyelő {tervezett kiküldetési időszak: 2018. június 27-től augusztus 22-ig}
* **3 rövid távú** megfigyelő {tervezett kiküldetési időszak: 2018. július 22-től augusztus 1-ig; második forduló esetén 2018. augusztus 8-15. között is}

Az időpontok változhatnak, az EU Bizottság nagyfokú rugalmasságot vár el a jelentkezőktől.

**Jelentkezési feltételek** (ld. bővebben a mellékelt angol nyelvű dokumentumban):

A pályázók tapasztalatait és nyelvtudását az Európai Bizottság, illetve a Külgazdasági és Külügyminisztérium a teljes kiválasztási eljárás során tesztelheti.

* **angol és francia nyelv magas fokú írás- és beszédkészsége (C1 szint) kötelező**;
* korábban Maliban vagy a régióban szerzett tapasztalat előnyt jelent;
* Szükséges korábbi választási megfigyelői tapasztalat és/vagy más releváns választási képzésen szerzett tapasztalat:
  + LTO esetében legalább egy megfigyelői vagy ’core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS)
  + STO esetében legalább egy megfigyelői vagy „core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS) vagy a választási megfigyelésekhez kapcsolódó munkatapasztalat
  + A tagállamok számára lehetőség van **egy fő tapasztalattal még nem rendelkező megfigyelő** jelölésére is.
* korábbi, nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook), műholdas telefon, GPS, BGAN kezelői és internet felhasználói ismerete;
* kiváló fizikai és egészségi állapot, nehéz körülmények, hosszú munkaórák elviselése;
* nehéz körülmények elviselése;
* **teljes rugalmasság elvárt a kiküldetés időszakára**.

További információ a mellékelt angol nyelvű dokumentumban található.

*Döntés: Az EU Bizottsága várhatóan 2018. május 29-én értesíti döntéséről a tagállamokat és a megfigyelőket.*

**A pályázathoz kérjük csatolni:**

* a feltételek teljesítéséről szóló, a jelentkező és két tanú által aláírt alábbi nyilatkozatot:

„Alulírott Maliban az elnökválasztásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”

* kérjük, hogy a jelentkezés benyújtása során az e-mailben jelöljék meg, hogy hosszú vagy rövid távú megfigyelőnek jelentkeznek-e.
* A jelentkezés **része** az EU választási névjegyzékbe történő regisztráció:

<https://webgate.ec.europa.eu/europeaid/applications/eom/>

**Felhívjuk a figyelmet, hogy regisztráció nélkül a jelentkezéseket nem tekintjük érvényesnek!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

**A jelentkezés benyújtásának határideje: 2018. május 23.**

**A jelentkezéseket, amely tartalmazza a fenti nyilatkozatot szkennelve, az** [**elections@mfa.gov.hu**](mailto:elections@mfa.gov.hu) **e-mail címre kérjük eljuttatni a fenti határidőig. Az e-mail tárgya** „***EU EOM – Mali 2018***” **legyen.**